நீலகிரி மலைப்பகுதியில் கோடை விழா
[[File:Flower show ooty.jpg|thumb|right|200px|ஊட்டியின் மலர் கண்காட்சி]]
 '''கோடை விழா''' (''Summer Festival'') என்பது [[இந்தியா]]வில் [[நீலமலை|நீலகிரி]] மலைப் பகுதியில் ஆண்டுதோறும் மே மாதத்தில் கொண்டாடப்படும் விழா ஆகும். இவ்விழாவினை, தமிழ்நாடு அரசு சுற்றுலாத்துறையும் தேசியச் சுற்றுலா அமைச்சகமும் ஏற்பாடு செய்து நடத்துகின்றன. 
 
 == நிகழ்ச்சிகள் ==
 கலை நிகழ்ச்சிகள், மலர் கண்காட்சி, ரோஜாமலர் கண்காட்சி, நாய்க் கண்காட்சி, பழக் கண்காட்சி, நறுமண உணவுப்பொருட்கள் கண்காட்சி, காய்கறிக் கண்காட்சி, படகுவிடும் போட்டி, படகு அணிவகுப்பு ஆகியவை இவ்விழாவில் நடைபெறும் நிகழ்ச்சிகளாகும்.&lt;ref name=&quot;Events &amp; Festivals&quot;&gt;{{cite web|url=https://nilgiris.nic.in/tourism/events-festivals/|title=Schedule of Summer Festival – 2022}}&lt;/ref&gt;
 
 ===கலை நிகழ்ச்சிகள் === 
 [[உதகமண்டலம்|ஊட்டியில்]] அமைந்துள்ள திறந்தவெளி அரங்கத்தில் (Breeks HADP) பாரம்பரியக் கலைகளை வலியுறுத்தும் [[நடனம்]], [[நாடகம்]], [[இசை]] நிகழ்ச்சிகள் நடத்தப்படுகின்றன.
 
 === மலர்க் கண்காட்சி === 
 மே மாதத்தின் மூன்றாவது வாரத்தில் ஊட்டியின் [[ஊட்டி தாவரவியல் பூங்கா|தாவரவியல் பூங்காவில்]] மலர்க் கண்காட்சி நடைபெறுகிறது. 250க்கும் மேற்பட்ட பங்கேற்பாளர்கள் 150 மேற்பட்ட மலர்வகைகளைக் காட்சிப்படுத்துகின்றனர். இலட்சத்துக்கும் அதிகமானோர் இக்கண்காட்சியைக் காண வருகின்றனர். முதல் மலர்க் கண்காட்சி 1896 ஆம் ஆண்டு நடைபெற்றது. கண்காட்சியின் ஒரு அங்கமாக &quot;சிறந்த தோட்டம்&quot; போட்டியும் நடத்தப்படுகிறது.&lt;ref name=&quot;Flower show&quot;&gt;{{cite web|url=http://www.ootyflowershow.in/about_us.html|title=Ooty Flower Show}}&lt;/ref&gt;
 
 ===  ரோஜா மலர்க் கண்காட்சி ===
 ரோஜா மலர்க் கண்காட்சியானது மே மாதத்தின் இரண்டாவது வாரத்தில் [[அரசு ரோசாத் தோட்டம், ஊட்டி|ஊட்டி அரசு ரோஜாத் தோட்டத்தில்]] நடைபெறும். ரோஜா மலர்களைக் கொண்டு உருவாக்கப்படும் கோபுரங்களும்,  ரோஜா இதழ்களைக் கொண்டு வரையப்படும் [[நிறக்கோலம்|நிறக்கோலங்களும்]] இக்கண்காட்சியின் சிறப்புகளாகும். இத் தோட்டத்தில் 3000 க்கும் மேற்பட்ட ரோஜா வகைகள் உள்ளன.&lt;ref name=&quot;newindianexpress&quot;&gt;{{cite web|url=https://www.newindianexpress.com/states/tamil-nadu/2022/may/15/scenic-scents-two-day-rose-show-begins-in-ooty-2453772.html|title=Ooty rose-show-2022}}&lt;/ref&gt;
 === பழக் கண்காட்சி ===
 பழக் கண்காட்சி, ஆண்டுதோறும் மே மாதத்தின்  இறுதி வாரத்தில் [[குன்னூர்|குன்னூரில்]] அமைந்துள்ள [[சிம்ஸ் பூங்கா]]வில் இரு நாட்கள் நடைபெறுகிறது&lt;ref name=&quot;Events &amp; Festivals&quot;/&gt;. தமிழ்நாடு அரசு தோட்டக்கலைத்துறையால் இக்கண்காட்சி ஏற்பாடு செய்யப்படுகிறது. இக்கண்காட்சியைக் காண பல்லாயிரக்கணக்கோர் வருகின்றனர். 2022 ஆம் ஆண்டு நடந்த பழக் கண்காட்சி 62 ஆவது கண்காட்சியாகும்.&lt;ref name=&quot;The Nilgiris District&quot;&gt;{{cite web|url=https://nilgiris.nic.in/event/62nd-fruits-show/|title=Coonoor Fruit Show-2022}}&lt;/ref&gt;
 
 === நாய் கண்காட்சி ===
 கோடை விழாவின் ஒரு பகுதியாக ஊட்டி அரசு கலைக் கல்லூரி மைதானத்தில் ஆண்டுதோறும் மே மாதத்தின் முதல் வாரத்தில் தென்னிந்திய கென்னல் சங்கத்தால் நாய் கண்காட்சி நடத்தப்படுகிறது. இக்கண்காட்சி மூன்று நாட்கள் நடைபெறுகிறது.&lt;ref name=&quot;thehindu&quot;&gt;{{cite web|url=https://www.thehindu.com/news/cities/Coimbatore/ooty-dog-show-begins/article65388109.ece|title=ooty-dog-show-begins-2022}}&lt;/ref&gt;.&lt;ref name=&quot;timesofindia&quot;&gt;{{cite web|url=https://timesofindia.indiatimes.com/city/coimbatore/three-day-dog-show-to-start-from-today-in-ooty/articleshow/69153143.cms|title=ooty-three-day-dog-show-2019}}&lt;/ref&gt; 2022 ஆம் ஆண்டு கண்காட்சியில் நடந்த &quot;கீழ்படிதலுக்கான போட்டி&quot; 100 ஆவது போட்டியாகும்.&lt;ref name=&quot;thehindu&quot;/&gt;
 
 === நறுமண உணவுப் பொருட்கள் கண்காட்சி ===
 [[கூடலூர் (நீலகிரி)|கூடலூரிலுள்ள]] புனித தாமஸ் மேல்நிலைப்பள்ளியில் இரு நாட்கள் நறுமண உணவுப் பொருட்கள் கண்காட்சி கோடைவிழாவின் ஒரு பகுதியாக நடபெறுகிறது. இக்கண்காட்சியினை சுற்றுலாத்துறையும் தோட்டக்கலைத்துறையும் மாவட்ட நிர்வாகமும் இணைந்து ஏற்பாடு செய்கின்றனர்.&lt;ref name=&quot;The Hindu&quot;&gt;{{cite web|url=https://www.thehindu.com/news/cities/Coimbatore/nilgiris-summer-festival-to-be-held-from-may-7-to-31/article65378107.ece|title=nilgiris-summer-festival-2022}}&lt;/ref&gt;&lt;ref name=&quot;indianexpress&quot;&gt;{{cite web|url=https://indianexpress.com/article/lifestyle/art-and-culture/annual-flower-show-ooty-may-20-7837067/|title=Spice show-2022}}&lt;/ref&gt;
 
 === காய்கறி கண்காட்சி ===
 [[கோத்தகிரி]] நேரு பூங்காவில் காய்கறி கண்காட்சி இரண்டு நாட்கள் நடைபெறுகிறது.&lt;ref name=&quot;The Hindu&quot;/&gt; இக்கண்காட்சியும் தோட்டக்கலைத்துறையால் ஏற்பாடு செய்யப்படுகிறது. &lt;ref name=&quot;deccanchronicle&quot;&gt;{{cite web|url=https://www.deccanchronicle.com/nation/current-affairs/060518/kotagiri-vegetable-show-woos-tourists.html|title=kotagiri-vegetable-show}}&lt;/ref&gt;
 
 === பிற நிகழ்ச்சிகள் ===
 படகுவிடும் போட்டி, படகுகள் அணிவகுப்பு, பலூன் கண்காட்சி, பாரம்பரிய கட்டிடச் சுற்றுலா, ஒளிப்படப் போட்டி, ஓவியக் கண்காட்சி, மலையேற்றம், பழம் மகிழ்வூர்திகளின் அணிவகுப்பு, மாரத்தான் ஓட்டம், சந்தை கண்காட்சியென இதர நிகழ்ச்சிகளும் இக்கோடைவிழாவின் போது நடைபெறுகின்றன.
 
 == மேற்கோள்கள் ==
 {{reflist}}
 
 == வெளியிணைப்புகள்==
 *{{YouTube|id=-CNyF6X84Uk|title=Ooty Flower Show 2011 - P3}}
 *{{YouTube|id=ibHYxldqfhE|title=ROSE SHOW AT OOTY,TAMIL NADU,INDIA.}}
 *{{YouTube|id=jX0eVt7O1wU|title=Tv9 - Fruit show at Coonoor in Tamil Nadu}}
 *{{YouTube|id=UmQOeqvEDmo|title=Ooty dog show results}}
 *{{YouTube|id=7y2kVTcrwbI|title=Ooty (GLR) Spices Show - 24.05.2011.mpg}}
 *{{YouTube|id=23CQKx9g8yQ|title=Tourists flock to see 4th Vegetable Exhibition in Kothagiri}}
 *{{YouTube|id=eVxtSfgDMk8|title=Ooty lake, Tamil Nadu}}
 *[http://nilgiris.nic.in/newpages/sf11.pdf/NILGIRI DISTRICT SUMMER FESTIVAL-2011 – EVENTS DETAILS]
 
 
 [[பகுப்பு:நீலகிரி மாவட்ட சுற்றுலாத் தலங்கள்]]